Document ID: /roh_data/filtered/fineweb-2-filterrobots_roh.jsonl.gz/51663

Ir cun il traffic public senza bigliet ha chaschunà l'onn passà donns d'enturn 60 milliuns francs en Svizra. Dapi ch'ins possia cumprar bigliets sin il telefonin saja il dumber dals surpassaments creschì, sco Thomas Ammann da la Alliance Swiss Pass declera envers SRF.
Il sindicat da passagiers da traffic public «Pro Bahn» pretenda ina toleranza nulla. Ir cun il traffic public nair na saja betg fair, pertge ch'ils daners che giajan a perder a las interpresas da transport chaschunian la fin finala pretschs da bigliets pli auts.